MUNICIPIUL CRAIOVA

CONSILIUL LOCAL AL MUNICIPIULUI CRAIOVA
         HOTĂRÂREA NR.516
privind mandatarea reprezentantului Consiliului Local al Municipiului Craiova să voteze ordinea de zi în Adunarea Generală a Asociaților S.C. Salubritate Craiova S.R.L., din data de 27.12.2018
           Consiliul Local al Municipiului Craiova, întrunit în sedinţa ordinară din data de

20.12.2018.

           Având în vedere expunerea de motive nr.201514/2018  şi raportul nr.201517/2018 al Direcției Juridice, Asistență de Specialitate și Contencios Administrativ, prin care se propune mandatarea reprezentantului Consiliului Local al Municipiului Craiova să voteze ordinea de zi în Adunarea Generală a Asociaților S.C. Salubritate Craiova S.R.L., din data de 27.12.2018 și rapoartele nr.534/2018 al Comisiei Servicii Publice, Liberă Iniţiativă  şi Relaţii Internaţionale, nr.536/2018 al Comisiei pentru Învăţământ, Cultură, Sănătate, Culte, Tineret şi Sport, nr.538/2018 al Comisiei de Urbanism, Protecţia Mediului şi Conservarea Monumentelor, nr.540/2018 al Comisiei Juridică, Administraţie Publică şi Drepturi Cetăţeneşti şi nr.542/2018 al Comisiei Buget Finanţe, Studii, Prognoze şi Administrarea domeniului;
           În conformitate cu prevederile Legii societăților nr.31/1990, republicată;

                       În temeiul art.36 alin.2 lit. d, coroborat cu alin.6 lit. a pct.14, art.37, art.45 alin.1, art.61 alin.2 şi art.115 alin.1 lit.b din Legea nr.215/2001, republicată, privind administraţia publică locală;
                                                         HOTĂRĂŞTE:
  Art.1.Se aprobă mandatarea reprezentantului Consiliului Local al Municipiului                        Craiova - dna.Rezeanu Marinela, să voteze în Adunarea Generală a asociaților S.C. Salubritate Craiova S.R.L., din data de 27.12.2018, ora 15,00, următoarea ordinea de zi:
a) Aprobarea modificării art.6 – Domeniul de activitate din Actul Constitutiv al S.C.Salubritate Craiova S.R.L., prin introducerea de noi obiecte de activitate secundare, respectiv cod CAEN 9101 – Activităţi ale bibliotecilor şi arhivelor şi cod CAEN 1814-Legătorie şi servicii conexe;

b) Mandatarea reprezentantului Consiliului Local al Municipiului                        Craiova în Adunarea Generală a Asociaților S.C. Salubritate Craiova S.R.L. să semneze actul constitutiv actualizat;
c) Împuternicirea dlui.Butari Mihai Vlad, administrator al S.C. Salubritate Craiova S.R.L., să efectueze cuvenitele menţiuni la Oficiul Registrul Comerţului Dolj.
Art.2.Primarul Municipiului Craiova, prin aparatul de specialitate:Serviciul Administraţie Publică Locală, Direcţia Juridică, Asistență de Specialitate și Contencios Administrativ, S.C. Salubritate Craiova S.R.L. şi dna.Rezeanu Marinela vor aduce la îndeplinire prevederile prezentei hotărâri.

